“Un cicli
si siere. Al è rivât il timp di passâ a di une fase gnove, chê de
costruzion di une fuarce politiche par guviernâ la Corsiche e
puartâle ae indipendence.” Al è un dai passaçs clâf dal
document dât fûr ai 26 di Jugn dal FLNC par comunicâ la fin de sô
ativitât armade tacade pôc mancul di cuarante agns indaûr. La
organizazion armade e à decidût di inviâ un procès di disarmament
e di jessude progressive de clandestinitât. Intal comunicât di
cutuardis pagjinis il FLNC al fronte in detai la situazion de
Corsiche e lis resons che lu àn puartât a cjapâ cheste decision
unilaterâl. Intai ultins agns la clime e je cambiade e si son vierts
spazis gnûfs pe azion politiche, intant che temis che a jerin
patrimoni esclusîf de aree nazionalitarie a son stâts cjapâts sù
ancje di altris fuarcis politichis de isule. Pal FLNC la lote pe
autodeterminazion e à fat pas indenant e, cundut che il confront cul
stât centrâl al reste une vore dûr, par puartâle indenant no je
plui bisugne des armis.
Font:
Alta
Frequenza,
26/06/14;
Gara, 04/07/14
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn vec_Latn lmo_Latn unk kac_Latn